Αγαπητοί υποψήφιοι,

Σας παραθέτουμε διευκρινίσεις και απαραίτητες οδηγίες που θα διευκολύνουν την προετοιμασία και την υποβολή του φακέλου υποψηφιότητας, για τη συμμετοχή σας στο Διιδρυματικό Πρόγραμμα Μεταπτυχιακών Σπουδών Διοίκηση Επιχειρησιακών Λειτουργιών.

Μπορείτε να υποβάλλετε τις αιτήσεις σας **από 1/9/2025 ως 12/9/2025** (Δευτέρα ως Παρασκευή από 11.00 ως 16.00), στο γραφείο Κ6.119 του Τμήματος Διοίκησης Τουρισμού (βρίσκεται στον 1ο όροφο του κτηρίου 6 της Πανεπιστημιούπολης Άλσους Αιγάλεω) ή να τις αποστείλετε με συστημένο φάκελο ταχυδρομικά με την ένδειξη:

***Πανεπιστήμιο Δυτικής Αττικής,***

***Γραμματεία Τμήματος Διοίκησης Τουρισμού, Κ6.103,***

***Πανεπιστημιούπολη Άλσους Αιγάλεω***

***Αγ. Σπυρίδωνος και Δημητσάνας***

***Αιγάλεω ΤΚ 12244***

***για το ΔΠΜΣ Διοίκηση Επιχειρησιακών Λειτουργιών***

*Υπόψη κυρίου Βενέρη*

με ημερομηνία αποστολής (σφραγίδα ταχυδρομείου) μέχρι την τελευταία ημέρα της προθεσμίας για υποβολή αίτησης.

Στον φάκελο υποψηφιότητας σας πρέπει να επισυνάπτονται οπωσδήποτε τα παρακάτω υποχρεωτικά δικαιολογητικά (με αντίστοιχη αρίθμηση, για διευκόλυνση του ελέγχου των δικαιολογητικών):

**Υποχρεωτικά δικαιολογητικά**:

1. Αίτηση Υποβολής Υποψηφιότητας (το έντυπο της αίτησης βρίσκεται στην ιστοσελίδα του ΠΜΣ σε μορφή word «doc» και περιλαμβάνει και την «Τεκμηρίωση εκδήλωσης επιστημονικού ενδιαφέροντος» που συμπληρώνεται υποχρεωτικά).

2. Βιογραφικό σημείωμα

3α. Αντίγραφο πτυχίου/διπλώματος ή βεβαίωση περάτωσης σπουδών ΑΕΙ (σε περίπτωση πτυχίου αλλοδαπής θα πρέπει να προσκομιστεί επιπλέον η αναγνώριση και η ισοτιμία από το ΔΟΑΤΑΠ).

3β. Αναλυτική βαθμολογία πτυχιούχου

4. Φωτοτυπία της αστυνομικής ταυτότητας (και των δύο όψεων)

5. Δύο συστατικές επιστολές (Οι συστατικές επιστολές μπορεί να προέρχονται κυρίως από το επαγγελματικό σας περιβάλλον -πχ εργοδότη, διευθυντή, προϊστάμενο- ή από το χώρο των σπουδών σας -πχ. Καθηγητή- και μπορεί να χρησιμοποιηθεί το έντυπο που υπάρχει στην ιστοσελίδα του ΠΜΣ σε μορφή word «doc»). Οι συστατικές επιστολές μπορούν να παραδοθούν από τον υποψήφιο μαζί με την αίτηση, ξεχωριστά η κάθε μία, σε κλειστό φάκελο υπογεγραμμένο από τον εκδότη της, ή να αποσταλούν με συστημένη επιστολή κατευθείαν από τον εκδότη της συστατικής στη γραμματεία του ΔΠΜΣ (*Πανεπιστήμιο Δυτικής Αττικής, Τμήμα Διοίκησης Τουρισμού, Πανεπιστημιούπολη Άλσους Αιγάλεω, Αγ. Σπυρίδωνος και Δημητσάνας, Αιγάλεω ΤΚ 12244, για το ΔΠΜΣ Διοίκηση Επιχειρησιακών Λειτουργιών*), με την ένδειξη για τον υποψήφιο ……………….. και παραλαβή αποκλειστικά στο χώρο της γραμματείας του ΔΠΜΣ, με ημερομηνία αποστολής (σφραγίδα ταχυδρομείου) μέχρι την τελευταία ημέρα της προθεσμίας για υποβολή αίτησης.

 6. Πιστοποιητικό Γλωσσομάθειας αγγλικής γλώσσας επιπέδου Β2

**Ο φάκελος υποψηφιότητας θεωρείται πλήρης, όταν περιέχονται σε αυτόν όλα τα «Υποχρεωτικά δικαιολογητικά». Μη πλήρεις φάκελοι δεν αξιολογούνται και η αίτηση απορρίπτεται.**

Όσοι έχουν επιπλέον δικαιολογητικά που αφορούν: ερευνητική δραστηριότητα, επαγγελματική εμπειρία, δημοσιεύσεις και γνώση ξένων γλωσσών πέραν της αγγλικής, θα πρέπει να συμπληρώσουν τα αντίστοιχα πεδία της αίτησης και να επισυνάψουν τα αντίστοιχα δικαιολογητικά, προκειμένου να προσμετρηθούν στην αξιολόγηση της υποψηφιότητας τους.

**Η μη κατάθεση «Επιπλέον δικαιολογητικών» δεν συνεπάγεται απόρριψη της αίτησης.**

Η Γραμματεία του ΔΠΜΣ είναι στη διάθεση σας για κάθε διευκρίνιση και ενημέρωση. Για πληροφορίες μπορείτε να καλείτε εργάσιμες ημέρες από 11.00 ως 15.00 στα τηλέφωνα 210-5387219, 210-5387220, 210-5385239 και 210-5385261 ή να στείλετε email στο del@uniwa.gr

Σας ευχόμαστε καλή επιτυχία.

Εκ της Γραμματείας του ΔΠΜΣ